**52. Међународно такмичење у писању писама за младе људе**

**ПРОПОЗИЦИЈЕ**

1. Тема: Свјетски поштански савез је за 52. Међународно такмичење у писању писама за младе одабрао тему: „**Замисли да си супер јунак и твоја мисија је учинити све цесте широм свијета сигурнијима за дјецу. Напиши писмо некоме и објасни које би ти супер моћи биле потребне у постизању ове мисије".**

2. Учествују: млади људи до 15 година старости.

3. Садржај писма: оригинални рад дужине од 500 до 1000 ријечи.

4. Писмо мора садржавати све елементе писма (мјесто и датум, адреса пошиљаоца и примаоца, почетни и завршни поздрав, као и одговарајући потпис на крају).

5. Уз обавезно рукописом написано писмо, потребно је доставити и његов електронски препис урађен на рачунару или писаћој машини.

 6. Уз писмо обавезно треба доставити и сљедеће податке: име и презиме ученика, датум рођења, адресу становања, број ријечи у писму, име и презиме наставника матерњег језика, назив и адресу школе, бројеве телефона ученика, наставника матерњег језика и школе.

7. Датум затварања такмичења: **31. март 2023. године**

8. Писмо с назнаком **„Такмичење у писању писама”** треба послати на адресу:

ПОШТЕ СРПСКЕ а.д. Бања Лука

Служба за маркетинг

Краља Петра I Карађорђевића 93

78000 Бања Лука

9. Сви ученици основних школа у Босни и Херцеговини, старости до 15 година, имају право учешћа на такмичењу. Уколико школе претходно направе селекцију писама, молимо да у једној коверти не шаљу више од три писма.

10. Писма која нису у складу са пропозицијама такмичења неће бити узета у обзир.

**ИЗБОР НАЈЉЕПШЕГ ПИСМА И НАГРАДЕ**

Стручни жири ће одабрати представника БиХ на Међународном такмичењу младих у писању писама и издвојити за посебне похвале и награде још најмање десет радова. Троје првопласираних ученика ће бити награђено новчаним наградама (500 КМ, 300 КМ и 200 КМ) и мобилним телефонима, а њихови наставници матерњег језика ће бити награђени новчаном наградом по 100 КМ и другим поклонима. Аутори радова од четвртог до десетог мјеста, такође ће бити награђени наградама - бежичним слушалицама, а ту су и награде изненађења за све награђене ученике, као и посебна награда за најкреативнији рад.

Имена награђених ученика и побједничко писмо бит ће објављени на wеб страницама и друштвеним мрежама јавних поштанских оператера у БиХ.

Награде на државном нивоу бит ће уручене на пригодној свечаности у Сарајеву, у октобру 2023. године.

**ИЗБОР НАЈЉЕПШЕГ ПИСМА НА МЕЂУНАРОДНОМ НИВОУ**

Сва побједничка писма на државном нивоу Свјетски поштански савез ће послати стручном жирију, који ће изабрати три најбоља рада за златну, сребрну и бронзану медаљу, и још највише пет писама за посебне похвале и награде.

**ПОСЕБНА НАПОМЕНА**

Дјеца из Босне и Херцеговине на Међународном такмичењу младих у писању писама учествују од 2003. године. Од тада до данас у наше поштанске управе достављене су хиљаде писама. Много изванредних писама је учествовало на такмичењу сваке године, али је и велики број оних чије су могућности за побједу биле смањене јер нису испоштовали правила такмичења.

Због тога поновно наглашавамо да правила, односно пропозиције такмичења морају бити испоштоване. Циљ такмичења је да се подстакне умјетност писања писама и усвоје основни елементи које мора садржавати свако писмо (адреса примаоца, мјесто, датум, ословљавање, садржај, поздрав, потпис, адреса пошиљаоца).

Сва писма која стигну су власништво поштанских оператера.

Контакт:

**Поште Српске a.д Бања Лука**

Служба за маркетинг: marketing@postesrpske.com, 051/249-074